am dunnstig hämer au wieder frühe müsse ufstah wil mer e schnorcheltour buechet gah händ. zerst simer mit em schiff zu dä halbi insle molokini, dä ersti schnorchel stop. hät u schöni koralle gah, au viel fisch aber immer chli die gliche:( nachene ischs wiiter gange zumene schöne riff bi lana'i. dete häts en felse wo usem wasser lueget u wie en haifisch usgseht, ab und zue gseht mer det au echti heifisch wämer schnorchlet, aber mir händ zum  glück kei gseh:) vom schiff us hämer all andere insle u gut gseh. zerst simer a kaho'olawe verbi gfahre dän a lana'i und am schluss hämer no moloka'i gseh. ez hani zumindischt all insle mal gseh:) bim zrugwäg hämer den gad nochli aktion gah. dä ma'alaea harbor i maui isch dä zweit windigst hafe uf dä wält und a däm tag ischs öpe dä windigst gsi. isch e rächt wildi fahrt gsi, zerst ischs id luft gange dän wieder abe, uf die link siite und dän uf die rächt. bi mir chli vorcho wie ufere achterbahn fahrt;)  zwüschet dure häts dir immer wieder wasser is gsicht gsprützt vo dä wälle so als schöni erfrischig;) hät aber echt fun gmacht